Peterburi Jaani kogudus

Peterburi Jaani kogudus on Peterburis Jaani kirikus tegutsev eesti kogudus.

Eestikeelseid jumalateenistusi hakati Peterburis pidama juba 1787. aastal,  Vassili saarel, I Kadetikorpuse juurde kuuluvas kaardiväe ja merelaevastiku alamväelastest koosnevas eesti kogudusesJüri Trei, Peterburi Jaani kogudus 180,  Peterburi Teataja, juuni 2022 Nr. 91. Iseseisev Venemaa Evangeeliumi Luteriusu Kiriku Peakonsistooriumi Peterburi konsistooriumiringkonna Jaani kogudus (saksa keeles St Johannis in St Peterburg), mis eraldus Peterburi Püha Miikaeli kogudusest, loodi 1842. aastal. 

1842–1943 toimusid eestikeelsed jumalateenistused rootslaste Peterburi Rootsi Püha Katariina kirikus. 1844. aastal alustas tööd Jaani koguduse kirikukool. 1893. aastal algas Jaani koguduse varjupaiga- ja koolihoone ehitus ning aastatel 1909–1911 toimus Jaani koguduse üürimaja ehitus.

1909. aastal oli kogudusel 24 000 liiget.  Peterburi Jaani koguduse maavaldusel (Ofitserskaja tänav 54) asusid peale Peterburi Jaani kirikuhoone kuuekorruseline elumaja 30 korteriga, kolmekorruseline maja kolme korteriga ning neljakorruseline hoovimaja, milles asus kool 220 õpilasega ning orbude varjupaik. Kiriku juures olid ka kaks leskede maja ning vaeste abikassa.Mihhail Škarovskij, Vähetuntud fakte Eesti luterlike koguduste ajaloost nõukogude Venemaal 1917-1945, Usuteaduslik Ajakiri, 1/50 (2002), lk 62

Aastal 1930 kogudus suleti.

Kogudus alustas taas tegevust 5. veebruaril 1994. aastal, 1995. aastal registreeriti Peterburi Eesti Evangeelse Luterliku Jaani kogudus ja 2010. aasta seisuga oli kogudusel 50 liiget.

Koguduse väljaanne on Peterburi Teataja.

Koguduse vaimulikud
1787–1801, Jeremias Ludwig Hoffmann, Peterburi Jaani koguduse pastorMatthias Akiander. Bidrag till kännedom om Evangelisk-lutherska församlingarne i Ingermanlands stift, Helsingfors, J. C. Frenckell & Son, 1865, lk. 118-119
1801–1803,  Heinrich Heinemeyer, Peterburi Jaani koguduse pastor
1803–1805, Friedrich Samuel Seider (1766–1834), Peterburi Jaani koguduse pastor
1805–1829, Michael Lundberg (1757– ~1830)Yrjö Kotivuori, Ylioppilasmatrikkeli 1640–1852: Lundberg, Mikael (1757-1830), Akatemiasampo, (vaadatud 1.1.2026), Peterburi Jaani koguduse pastor
1831–1833, Heinrich Köbke, Peterburi Jaani koguduse pastor
1834–1849, Georg Paul Ernst Reinfeldt, Peterburi Jaani koguduse pastor
1850–1877, Cornelius Laaland, Peterburi Jaani koguduse pastor
1870, Karl Gottfried Treufeld (1838–1901), Peterburi Jaani koguduse adjunkt
1877–1880, Konrad Freifeldt, Peterburi Jaani koguduse pastor
1880–1901, Jakob Hurt, Peterburi Jaani koguduse pastor
1886–1887, Aleksander Mohrfeldt, Peterburi Jaani koguduse abiõpetaja
1893–1895, Jaan Lellep, Peterburi Jaani koguduse abiõpetaja
1901–1913, Rudolf Kallas, Peterburi Jaani koguduse pastor
1902–1904, Jakob Kukk, Peterburi Jaani (eesti) koguduse abiõpetaja
1904–1905, Aleksander Kapp, Peterburi Jaani koguduse abiõpetaja
1905–1907, Olaf Sild, abiõpetaja Võrus ja Peterburi Jaani koguduses
1906–1913, Jaan Adamson,  Jaani koguduse abiõpetaja, Teškovo ja Jamburgi eesti koguduse õpetaja 1914–1919
1914–1920, Jaak Valk, Peterburi Jaani koguduse pastor
1914–1918, Friedrich Stockholm, Peterburi Jaani koguduse abiõpetaja
1929–1937, Selim Hjalmar Laurikalla, Jaani koguduse hooldajapastor
1998–2004, Peeter Kaldur, Peterburi Jaani koguduse hooldajaõpetaja ja Jõhvi koguduse kirikuõpetajaJaani kirik ühendab Peterburi eestlasi, Postimees, 8. november 2002.
2002Peterburi Jaani kogudus valis õpetaja, eestikirik.ee, 09.11.2022–  Konstantin Subbotin

Viited

 Kirjandus 
Matthias Akiander. 11. St. Johann is estniska församling., Bidrag till kännedom om Evangelisk-lutherska församlingarne i Ingermanlands stift. Helsingfors, J. C. Frenckell & Son, 1865.

Kategooria:Peterburi
Kategooria:Peterburi konsistoriaalringkond
Kategooria:Eesti kultuur Venemaal
Kategooria:Väliseesti kogudused
Kategooria:Eestlased Venemaal